नारायणबगड़ के जखोलीसिमार-परखाल, थराली के लोल्टी व सोलडुंग्री में आयोजित जनसभा में मुख्यमंत्री रावत ने कहा कि विगत एक साल में उनकी सरकार ने भ्रष्टाचार मुक्त कार्य किया है। मुख्यमंत्री ने कहा कि पिरूल नीति भी सरकार द्वारा बनाई जा रही है। पिरुल के जरिए हर साल 150 मेगावाट बिजली उत्पादन के साथ 60 हजार लोगों को रोजगार प्राप्त होगा। इस मौके पर राज्यमंत्री धन सिंह रावत, भाजपा प्रत्याशी मुन्नी देवी शाह, यमकेश्वर विधायक ऋतु खंडूड़ी, विकासनगर विधायक मुन्ना सिंह चौहान, घनसाली विधायक शक्ति लाल शाह, कर्णप्रयाग विधायक, सुरेंद्र सिंह नेगी, बदरीनाथ विधायक महेंद्र भट्ट भी शामिल थे।